দিল্লির আবহে এবার বীরভূমে উদ্ধার বি/স্ফো/র/ক

মনা বীরবংশী, বীরভূম: দিল্লি (Delhi) বিস্ফোরণ কাণ্ডের আবহের মধ্যেই বীরভূমে (Birbhum) নাকা চেকিং (Naka Checking) চলাকালীন বিপুল পরিমাণ বিস্ফোরক উদ্ধার করল বীরভূম জেলা পুলিশ (Birbhum District Police) । বীরভূমের নলহাটি থানার সুলতানপুর নলহাটি রোডের উপর পিকআপ ভ্যান থেকে উদ্ধার হয়েছে বিস্ফোরক। ঘটনায় একজন গ্রেফতার। বাজেয়াপ্ত হয়েছে ৫০ ব্যাগ জিলেটিন স্টিক (Gelatin stick) । কি উদ্দেশ্য নিয়ে এই বিপুল পরিমাণ বিস্ফোরক নিয়ে যাওয়া হচ্ছিল? তদন্তে নলহাটি থানার পুলিশ।

প্রাথমিক ধারণা এলাকায় পাথর খাদানে ব্লাস্টের কাজে ব্যবহৃত হয়। তবে পাথর খাদানের কাজেই কি ব্যবহার হতো এই বিস্ফোরক? নাকি অন্য কিছু? গুরুত্ব সহকারে তদন্ত করে দেখছে পুলিশ।

আরও পড়ুন – “বাংলার মানুষ BJP-কে জয়ী করবে,” উত্তরবঙ্গে বিরাট দাবি বিপ্লব দেবের

পুলিশ সূত্রে খবর, মঙ্গলবার রাত্রে বীরভূম জেলায় প্রতিটি সীমানা এলাকায় নাকা চেকিং করছে বীরভূম পুলিশ। নলহাটি থানার সুলতানপুর নলহাটি রোডের উপর সন্দেহভাজন একটি পিকআপ ভ্যান আটক করে পুলিশ। গাড়ি সার্চ করতে বেরিয়ে আসে বিপুল পরিমাণে বিস্ফোরক। ঘটনায় একজনকে গ্রেফতার করা হয়েছে। ৫০ ব্যাগ জিলেটিন স্টিক উদ্ধার হয়েছে। বীরভূমের প্রতিবেশী রাজ্য ঝাড়খণ্ডের পাকুর থেকে পিকআপ ভ্যানটি বীরভূমে আসছিল।

দেখুন আরও খবর-